Philippus Opuntius
Philippus Opuntius (Graece: Φίλιππος ὁ Όπούντιος) fuit philosophus Graeciae antiquae saeculi quarti a.C.n.. Fontium pars eum Opuntium, alii ex Medma oriundum dicunt, quare alteram urbem natalem, alteram sedem fuisse conicitur. Praeter opera philosophica etiam scripta de astronomia, meteorologia et mathematica conscripsit, quorum autem nihil nisi fragmenta servata sunt. Discipulus Platonis et socius illustris Academiae a Platone Athenis conditae fuit. Verisimiliter est etiam auctor dialogi nomine Epinomis, qui per errorem Platoni ascriptus est.